b'\n_START_ARTICLE_\nTraktrisa\n_START_PARAGRAPH_\nTraktr\xc3\xadsa (tudi vl\xc3\xaa\xc4\x8dnica) (iz latinske besede trahere, kar pomeni vle\xc4\x8di) je transcendentna ravninska krivulja po kateri bi se gibalo majhno telo pod vplivom trenja, \xc4\x8de bi ga vlekli po vodoravni ravnini z drogom, ki bi imel nespremenljivo dol\xc5\xbeino. Tisti, ki bi telo vlekel, bi se tudi sam gibal. To enostavneje povemo, da je traktrisa krivulja za katero velja, da je dol\xc5\xbeina odseka tangente od to\xc4\x8dke dotika do prese\xc4\x8di\xc5\xa1\xc4\x8da s fiksno premico (obi\xc4\x8dajno koordinatna os), konstantna._NEWLINE_Krivulja spada med zasledovalne krivulje._NEWLINE_Prvi je prou\xc4\x8deval traktrise francoski arhitekt Claude Perrault (1613 \xe2\x80\x93 1688) v letu 1670. Pozneje sta jo prou\xc4\x8devala \xc5\xa1e angle\xc5\xa1ki fizik, matematik, astronom, filozof, ezoterik in alkimist Isaac Newton (1642 \xe2\x80\x93 1727) ter nizozemski astronom, fizik in matematik Christiaan Huygens (1629 \xe2\x80\x93 1695), ki je dal krivulji tudi ime.'